stanford-oval/wikipedia huggingface dataset:
דיסקוגרפיה של אריאנה גרנדה
ביאורים

1 2 3 4  מכירות פיזיות, הורדות דיגיטליות וסטרימינג
↑  השיר לא נכנס למצעד אמנם דורג במיקום שיא 1 במצעד US Classical Digital Songs
↑  השיר לא נכנס למצעד אמנם דורג במיקום שיא 18 במצעד US Bubbling Under Hot 100 Singles
↑  השיר לא נכנס למצעד אמנם הגיע למיקומי השיא 1,16 ו-29 במצעדים US Dance Club Songs, US Adult Contemporary ו-US Mainstream Top 40 בהתאמה
↑  השיר לא נכנס למצעד אמנם הגיע למיקום שיא 2 במצעד US Bubbling Under R&B/Hip-Hop Singles
↑  השיר לא נכנס למצעד אמנם הגיע למיקום שיא 15 במצעד US Bubbling Under Hot 100 Singles
1 2 3  גרסת כיסוי
↑  השיר לא נכנס למצעד אמנם הגיע למיקום שיא 7 במצעד New Zealand Hot Singles
↑  השיר לא נכנס למצעד אמנם הגיע למיקום שיא 25 במצעד Dutch Single Tip chart
↑  השיר לא נכנס למצעד אמנם הגיע למיקום שיא 81 במצעד Holiday 100
↑  השיר לא נכנס למצעד אמנם הגיע למיקום שיא 12 במצעד Dutch Single Tip chart
↑  השיר לא נכנס למצעד אמנם הגיע למיקום שיא 89 במצעד Holiday 100
↑  השיר לא נכנס למצעד אמנם הגיע למיקום שיא 76 במצעד Holiday 100
↑  השיר לא נכנס למצעד אמנם הגיע למיקום שיא 87 במצעד UK Singles Downloads
↑  השיר לא נכנס למצעד אמנם הגיע למיקום שיא 64 במצעד UK Singles Downloads
↑  השיר לא נכנס למצעד אמנם הגיע למיקום שיא 77 במצעד UK Singles Downloads
↑  השיר לא נכנס למצעד אמנם הגיע למיקום שיא 87 במצעד UK Singles Downloads
↑  השיר לא נכנס למצעד אמנם הגיע למיקום שיא 43 במצעד Digital Song Sales
↑  השיר לא נכנס למצעד אמנם הגיע למיקום שיא 50 במצעד UK Singles Downloads
↑  השיר לא נכנס למצעד אמנם הגיע למיקום שיא 34 במצעד UK Singles Downloads
↑  השיר לא נכנס למצעד אמנם הגיע למיקום שיא 42 במצעד UK Singles Downloads
↑  השיר לא נכנס למצעד אמנם הגיע למיקום שיא 78 במצעד UK Singles Downloads
↑  הווידאו קליפ פורסם ב-14 בפברואר 2013 בערוץ היוטיוב ArianaGrandeVevo ונמחק כשנה לאחר מכן
1 2 3  לא כולל מכירות שהצטברו ללא תארים
אלקטרופיזיולוגיה

אלקטרופיזיולוגיה (באנגלית: Electrophysiology) היא תחום מחקר בביולוגיה המאופיין במדידת זרמים חשמליים או שינויים במתח חשמלי בתכשירים ביולוגיים או בבני אדם באמצעות אלקטרודות. ביונקים, שתי רקמות מייצרות זרמים חשמליים ושינויי מתח כחלק מתפקודן: מערכת העצבים והשרירים. לפיכך, עיקרו של התחום החל להתפתח במאה העשרים מתוך התחום של מדעי העצב (נוירוביולוגיה) ופיזיולוגיה של הלב.
הפעילות החשמלית ברקמות

נושא המטען החשמלי בגוף החי הוא היון, כלומר אטום שיש לו חוסר או עודף של אלקטרון אחד או יותר בקליפה החיצונית. מאחר שהסביבה התאית היא מימית, מלחים של תרכובות שונות מתמוססים במים, וכתוצאה מכך נוצרים יונים חיוביים ושליליים המוקפים במולקולות מים (יונים ממוימים), ומסוגלים לנוע בתמיסה באופן חופשי. היונים העיקריים שתנועתם דרך קרומי התא מייצרת את הפעילות החשמלית הם אשלגן, נתרן, כלור וסידן. קרומי התאים בנויים מולקולות שומניות שאינן חדירות ליונים, ותנועה זו מתקיימת רק דרך מבנים חלבוניים, תעלות יונים, באופן מבוקר. תנועת היונים דרך קרומי התא והבדלי הריכוז שלהם בין האזורים החוץ תאיים והתוך תאיים יוצרים הבדלי פוטנציאליים חשמליים בין פנים וחוץ התא (ערך אופייני בתא שריר הוא כ־90 - מיליוולט). בהתאפשר זרימה של יונים דרך קרום התא (ממברנת התא) ייווצר זרם חשמלי הניתן למדידה. זרמים אלו והשינויים שהם גורמים להפרש המתחים בין פנים וחוץ התא ניתנים למדידה בעזרת סדרה של טכניקות אלקטרופיזיולוגיות.
החדירות (ובהתאם המוליכות החשמלית) של ה"תעלות" למעבר יונים, שונה מיון ליון ויכולה להיות מותנה במתח התא או בחומר (הורמון, מוליך עצבי) המתחבר אליהן.
ניתן להציג מודל חשמלי (הנקרא מודל הודג'קין-הקסלי) לקרום התא כמעגל חשמלי שיש לו קבל ונגד מקבילים. הקבל מייצג את חלוקת המטענים משני צדי הקרום ואילו הנגד מייצג את המוליכות החשמלית של ה"תעלות היונים". סדרת משוואות דיפרנציאליות שפותחה על ידי הודג'קין והקסלי בשנות הארבעים של המאה העשרים מהווה מודל מתמטי של זרמי הנתרן והאשלגן בתא העצב, המתבסס על התכונות החשמליות של קרום העצב והיא משמשת כמודל בסיסי להבנת דרך פעולתו של תא רגנרטיבי, כלומר תא הפועל כאשר הבדל הפוטנציאלים בין החוץ והפנים עובר סף מסוים. על כך זכו בפרס נובל בשנת 1963.
מדידת המתחים והזרמים על ידי אלקטרודות נעשית בעזרת כלים אלקטרונים כדוגמת משקף תנודות (אוסצילוסקופ) לאחר הגברה בסדרת מגברים רגישים. בגלל רמת האות הקטנה דרושה זהירות רבה להפקת אותות נקיים ללא "רעש אלקטרוני" דבר המחייב עבודה בתוך כלוב פאראדיי והארקות שונות.
ניתן להפריד את שיטות העבודה באופן גס לשתיים: רישומים מתבחינים ביולוגים המתקיימים במעבדה בתבחינים מבודדים in vitro ובשיטות מדידה מאיבר שלם ומתפקד in vivo.
טכניקות > רישום חוץ תאי

רישום המתבצע על ידי שתי אלקטרודות מתכת המצופות בכסף כלורי והמונחות במרחק זמ"ז מחוץ לתא עצב או שריר בסמוך לממברנה. עם התקדמות פוטנציאל הפעולה הוא נרשם בזמנים שונים על ידי שתי האלקטרודות ברמות מתח חשמלי שונות. זוהי טכניקת רישום פשוטה המאפשרת רישום פעילות חשמלית של תא בודד על ידי זיהוי פוטנציאל הפעולה שלו, או של אוכלוסייה גדולה של תאים באמצעות רישום השדה החשמלי הנוצר על ידי פעילותם.
טכניקות > רישום תוך תאי

רישום מתח ושינויי זרם הנעשה על ידי אלקטרודת זכוכית המלאה בתמיסה יונית החודרת את קרום התא ומודדת הפעילות החשמלית עפנ"י קרום התא. סוג אחד של אלקטרודות הן "אלקטרודות חדות", בעלות קוטר בסדר גודל של מיקרון, והן "פוצעות" את קרום התא וחודרות אותו.
טכניקות > קיבוע מתח או קיבוע זרם

רישום תוך-תאי ניתן לקבע את הפרש המתחים של התא ברמות שונות על פי קביעת הנסיין, ואז לרשום את הזרמים החשמליים דרך קרום התא. למשל, ניתן להשתמש בטכניקה זו לגלות פעילות של תעלות יונים הרגישות למתח מסוים (כלומר מופעלות בתחום מתחים מסוים וחדלות בתחום אחר או לאחר זמן מסוים). לחלופין, ניתן לקבע את הזרם החשמלי דרך קרום התא, ואז מערכת הניסוי עוקבת אחר השינויים במתח.
טכניקות > קיבוע פיסה

שיטה בה אלקטרודת זכוכית המלאה בתמיסה "מוצמדת" לקרום התא  במקום לחדור את קרום התא. בשיטה זאת אפשר לרשום פעילות חשמלית של מספר מצומצם ביותר של "תעלות יונים.  הטכניקה הזו מכונה רישום פיסה ובאנגלית "Patch Clamp" (אנ'). בשיטה זו נוצר מגע הדוק בין האלקטרודה אל הממברנה והתנגדות גדולה כך שכאשר פיסת ממברנה מבודדץ אחוזה באלקטרודה אפשר לרשום זרמים של תעלות יחידות. על פיתוח שיטת קיבוע הפיסה קבלו ברט סקמן (Bert Sakmann) וארווין נהר (Erwin Neher) פרס נובל לרפואה ופיזיולוגיה בשנת 1991  בתצורות שונות של קיבוע פיסה ניתן לבחון מאפיינים רבים של פעילות התעלה ואת רגישותה לחומרים שונים.
קיימות ארבע קונפיגורציות של רישום הפיסה:
1: התא המחובר (cell attached): פיסת ממברנה נשאבת אלתוך האלקטרודה ואפשר לרשום תעלות יחידות.
2: התא השלם (whole cell ): קריעת פיסת הממברנה האחוזה באלקטרוד וכך אפשר לרשום את הזרם מהתא השלם כמו ברישום תוך תאי.
3: פיסה פנים-חוץ (inside-out patch) קריעת פיסת הממברנה האחוזה באלקטרודה כך שהשפה הפנימית של הקום פונה אל התמיסה החיצונית. כך אפשר לרשום תעלות יחידות כשאפשר לשנות את הרכב התמיסה החיצונית.
4: פיסה חוץ-חוץ (outside-out patch) ניתוק פיסת ממברנה כך שהשפה החיצונית שלה חשופה א ל התמיסה החיצונית. גם כך אפשר לרשום תעלות יחידות.
טכניקות > אלקטרו-אנצפלו-גרם (EEG)

רישום של פעילות מאלפי תאים בקליפת המוח הנעשית בהצמדת אלקטרודות שטח לפנים החיצוניים של הגולגולת. הרישום יכול להיות ספונטני או בתגובה לגירוי קול או אור. האות המתקבל לאחר עיבוד וסינון האותות הנקלטים משמשים לאבחנה ומחקר.
טכניקות > אלקטרו-קרדיו-גרם (ECG)

רישום הפעילות החשמלית של שריר הלב באמצעות אלקטרודות המונחות בנקודות מסוימות על בית החזה. הרישום מתבצע באופן שגרתי על ידי טכנאי ומפוענח על ידי רופא ומתקבל ממנו מידע רב על מצבו של הלב ועל התרחשות של תופעות פתולוגיות בפעילותו.
טכניקות > אלקטרו-מיו-גרם (EMG)

רישום חשמלי משרירי השלד. בעזרת אלקטרודת שטח אפשר לרשום פעילות משריר שלם ובעזרת אלקטרודת מחט אפשר לרשום פעילות של קבוצת תאי שריר. הרישומים משמשים רופאים ומומחים לאבחון מחלות או לבדיקת כושרו ופעילותו של השריר.
טכניקות > אלקטרו-ניסטגמו-גרם (ENG)

רישום חשמלי בטכניקה דומה משרירים המזיזים את גלגלי העיניים. באמצעות רישום זה רופאים ומומחים יכולים לבדוק את כושרם ופעילותם של שרירי העיניים ומידת הדיוק של המוח בהפעלתם.
ראו גם

דחף עצבי
הערות שוליים

↑  המחלקה להוראת המדעים, מכון ויצמן, סיכום קצר על חומרים יוניים – מבנה וקישור, ‏2017-03-30
↑  Arpaporn Sutipatanasomboon, Types and Applications of Patch Clamp Electrophysiology, Conduct Science, ‏2022-10-31 (באנגלית אמריקאית)
↑  Nobel Prize in Physiology or Medicine 1991, NobelPrize.org (באנגלית אמריקאית)
| --- | --- |
בקרת זהויות :  NLI: 987007540955605171  BnF: cb11937369z (data)  GND: 4138132-4  LCCN: sh85042443  NDL: 00561358  NKC: ph119875 
ארבע קונפיגורציות לרישום הפיסה
מוחמד דרוויש

מוחמד דרוויש (בערבית: محمد درويش; נולד ב-2 ביוני 1991) הוא כדורגלן ישראלי-פלסטיני המשחק באולימפיק זאווייה בעמדת הקשר האחורי.
קריירת מועדונים

דרוויש התחיל את הקריירה שלו במחלקת הנוער של מכבי חיפה. בקיץ 2010 הושאל לסקציה נס ציונה מהליגה הלאומית. ב-14 באוגוסט 2010 ערך את הופעת הבכורה שלו בקבוצה בניצחון 0-1 נגד מכבי באר שבע. ב-9 בנובמבר 2010 הבקיע את שער הבכורה שלו בקבוצה בניצחון 1-5 נגד מכבי אחי נצרת במסגרת גביע הטוטו. בינואר 2011 חתם במ.ס. אשדוד מליגת העל עד לסיום העונה. ב-12 במרץ 2011 ערך את הופעת הבכורה שלו בליגת העל בהפסד 3-1 להפועל פתח תקווה. בקיץ 2011 הושאל להכח עמידר רמת גן עד לסיום העונה.
בקיץ 2012 קיבל את כרטיס השחקן שלו ממכבי חיפה וחתם בהפועל אשקלון. ב-1 בפברואר 2013 קיבל כרטיס אדום ראשון בקריירה בתיקו 4-4 נגד הפועל פתח תקווה. בקיץ 2013 חזר לקדנציה שנייה בהכח עמידר רמת גן.
בקיץ 2014 חתם בשבאב א-דאהרייה מליגת העל הפלסטינית עמה זכה באליפות כבר בעונתו הראשונה בקבוצה.
בקיץ 2016 חתם בהילאל אל-קודס.
קריירה בינלאומית

ב-11 ביוני 2015 דרוויש ערך את הופעת הבכורה שלו בנבחרת פלסטין בהפסד 3-2 לערב הסעודית במסגרת מוקדמות מונדיאל 2018. ב-24 במרץ 2016 הורחק בהפסד 2-0 לאיחוד האמירויות הערביות.
תארים

ליגת העל הפלסטינית: 2014/2015
זקני צפת

ערך זה עוסק בלהקה. אם התכוונתם ליהודים שעסקו בלימוד תורה וקבלה שחיו בעיר צפת במאה ה-16, ראו .
| --- | --- |

עטיפת האלבום הראשון
 מוקד פעילות:  תל אביב, ישראל
 תקופת הפעילות:  1990 – 1996, 2014
 זרם:  רוק ישראלי
 סוגה:  זמר עברי רוק קאנטרי הבי מטאל פאנק (Punk)
 חברת תקליטים:  אן אם סי
 חברים
 מאור כהן אורן לוטנברג רע מוכיח יוני בן-טובים
 חברים לשעבר
 תום מוכיח יובל קיינר גיא עמיר עדיאל פורטוגלי אביב פאפו מיכה קפלן
זקני צפת היא להקת רוק ישראלית. הלהקה הוקמה בידי מאור כהן, יוני בן טובים ואורן לוטנברג ב-1990, התפרקה ב-1996 וחזרה לפעול ב-2014.
היסטוריה > תחילת הדרך

הלהקה החלה לרקום עור וגידים על ידי מאור כהן ויוני בן טובים (בנה של השחקנית טליה שפירא) כזוג חברים כשהיו בני 16, כאשר ההשפעות המוזיקליות כללו בעיקר להקות גראנג' כגון Butthole Surfers ו-Sonic Youth. בתחילה קראו לעצמם "מקהלת בית לוינשטיין" והקליטו קטעים ושירים על טייפ 4 ערוצים עם מכונת התופים של בן טובים בביתו בתל אביב. הקלטת הופצה בין חברים, ובה הופיעו שיריה הראשונים "ריקי", "החיים יפים" ו"יוסי" (הזונה מפרנסיסקו). בבית הספר תיכון א' לאמנויות תל אביב פגש מאור את אורן לוטנברג שנחשב כגיטריסט ומוסיקאי מנוסה, והציע לו לחבור אליו ואל בן טובים להקמת להקה חדשה, אורן החל לעבוד עם הצמד על חומרים חדשים וסקיצות בינהם "Daddy", ״דוחף באלנבי״ ו״איפה דוד״ שלהם היה שותף בלחן. לאחר מכן נקבע השם הסופי ״זקני צפת״ וכך נקראו בהופעות הפומביות, ההרכב כלל גם את עדיאל פורטוגלי כמתופף.
הלהקה הופיעה לראשונה במסגרת ערב להקות של תיכון עירוני א' במועדון הרוקסן. אף על פי שמנהלי המקום הורידו אותם מהבמה לפני סוף ההופעה כדי להפסיק את השתוללות הקהל, הם זכו באותו השבוע לביקורות טובות בעיתון "חדשות" על ידי עמית שהם ובעיתון "העיר" על ידי מיכאל רורברגר מה שעורר את עניין התקשורת בהם. מעט אחר כך הם פרצו לרדיו בזכות גרסת כיסוי כבדה, בסגנון פאנק, לשיר "מה אתה עושה כשאתה קם בבוקר" של אריק איינשטיין ושלום חנוך, שהוקלטה בשנת 1990 במועדון "הפינגווין" התל אביבי ויצאה במסגרת אוסף האינדי ״החדש״ . התגובה האוהדת לביצוע החדשני של השיר הזכירה לרבים את התגובות ליציאתו של האלבום "שבלול", בו נכלל השיר המקורי עשרים שנה לפני כן. הלהקה זכתה לכיסוי תקשורתי נרחב ותוארה בסצנת הרוק האלטרנטיבי כתקווה הגדולה של הרוק הישראלי. מצידו השני של המטבע, סגנונה הפרוע והפרובוקטיבי של הלהקה גרם לרבים להירתע ממנה. הופעותיה של הלהקה כללו ניבולי פה, נגינה ושירה מאולתרות ואגרסיביות, גנבות מוזיקליות מכוונות, וגישה הומוריסטית ומשוחררת שגרמה בין השאר לחיים יבין לתהות בתוכנית ספיישל מפורסמת של "מבט שני" בערוץ הראשון על שמה המשונה של הלהקה ולכנות את סגנונה "טראש", כלומר "זבל".
בנובמבר 1992 הוציאה הלהקה את אלבומה הראשון, "זקני צפת", בסיועו של האמרגן איציק ליכטנפלד, שהפיק גם את הופעותיה של משינה וארגן לזקני צפת הופעות חימום לפני הופעות אלה. בהרכב השתתף גם רע מוכיח, שבא מלהקת בלאגן והחליף את פורטוגלי בעמדת המתופף. אף על פי שהיה קצת פחות פרוע מהופעותיה של הלהקה, כלל האלבום את המוזיקה הכבדה ביותר שנשמעה במוזיקה העברית עד אז, והוא כלל בין השאר את "ריקי", שהפך ללהיט בסצנת הרוק האלטרנטיבי התל אביבית אף על פי שהמילה היחידה בו היא שם השיר בתוספת מעט ג'יבריש. שירים נוספים שבלטו בו היו "ציפי", "דוחף באלנבי", "יוסי (הזונה מפרנסיסקו)", "חזיר היבלות" ו"החיים יפים". האלבום נכשל במכירות וזכה להתעלמות מצד תחנות הרדיו, בין השאר בגלל הטקסטים המשוחררים שלו ונושאיו הפרובוקטיביים, שכללו זנות ("ציפי" ו"יוסי [הזונה מפרנסיסקו]"), סמים ("החיים יפים" שכלל את המשפט "אני יושב ומחשש") ואף הומוסקסואליות. ב-2008, בסיכום 60 שנה למדינת ישראל בעיתון ידיעות אחרונות, נבחר האלבום לחשוב ביותר במוזיקה הישראלית של שנות התשעים.
היסטוריה > האלבום השני

ב-1993 נפרדו בהדרגה, בן-טובים, מוכיח ולוטנברג, מהלהקה כשבמקומם הובאו הנגנים תום מוכיח, יובל קיינר ואביב פאפו. בהפקתו המוזיקלית של הגיטריסט חיים רומנו יצא האלבום השני שנקרא גם הוא "זקני צפת" במאי 1994, וכלל רוק רך יותר מזה של האלבום הראשון והרבה פחות פרובוקטיבי. באלבום זה כתב כהן כמעט לבדו את כל המילים והלחנים, פרט לשירים "שישי שבת״ ו״על הפנים״ אותם הלחין וכתב יחד עם אורן לוטנברג, לעומת האלבום הראשון שלא כלל אף לחן שלו. השיר "שישי שבת (יום הבוחר)" הפך לאחד מהלהיטים הגדולים של העשור והפך את האלבום להצלחה מסחרית. גם "השכן", "בארמון המלך" ו"רק אל תלכי" (בו הספיק לנגן לוטנברג במפוחית וגיטרה ) הפכו ללהיטים גדולים. במקביל הופיע ההרכב ב"זהו זה" עם שתי גרסאות כיסוי לשירים "לוח וגיר" של שמוליק קראוס ו"היה לנו טוב נהיה לנו רע" של אריק איינשטיין. באותה השנה השתתפו חברי הלהקה בפסטיגל עם השיר "נועה בקולנוע".
היסטוריה > אלבומי "תן לי שלאגר"

ב-1995 החלה הלהקה, הפעם עם בן-טובים שחזר ללהקה ועם החבר החדש גיא עמיר, לעבוד על אלבומה השלישי, עם המפיק ומנהל הלהקה איציק ליכטנפלד והמפיק המוזיקלי עובד אפרת הקליטה הלהקה חומר רב שיחד עם החומר שלא נכלל באלבום השני הספיק לדעתה לאלבום כפול, אך חברת אן אם סי העדיפה להוציא את השירים לאור על גבי שני אלבומים נפרדים, באוגוסט 1995 וביולי 1996. שני האלבומים, "תן לי שלאגר" ו"תן לי שלאגר 2", לא זכו להצלחה. האלבומים המשיכו את המגמה של ההתרחקות מסגנונו של האלבום הראשון. רק שיר אחד מתוך מתוך שני האלבומים התפרסם - "לא רוצה לצעוק".
באוגוסט 1996 התקיימה הופעתה האחרונה של זקני צפת במועדון "הלוגוס" בתל אביב.
היסטוריה > אחרי הפירוק

מאור כהן המשיך לשתף פעולה במסגרת פרויקטים שונים עם חבריו לזקני צפת לשעבר, במקביל לקריירת הסולו שלו. הוא הקים את "צמד ראות" עם רע מוכיח ב-2000, את "הבליינים" עם אורן לוטנברג ב-2001 ואת "ישראלים\פעולה\סקס" עם תום מוכיח ויובל קיינר, בצוותא עם תמיר שקולניק, ב-2005. רע מוכיח עבד בין השאר עם מאור כהן במסגרת הסופרגרופ "הזבובים" ועם ברי סחרוף. אורן לוטנברג עבד גם הוא עם ברי סחרוף. תום מוכיח עבד בין השאר עם אסף אמדורסקי, דנה ברגר וברי סחרוף, יובל קיינר עבד עם יהלי סובול, ויוני בן טובים עוסק בקולנוע בלונדון. זקני צפת התאחדה להופעה ב-2004.
ב-2012 השתתפו חברי ההרכב המקורי בסדרה "האלבומים" של יואב קוטנר, ששודרה בערוץ 8.
היסטוריה > איחוד

בשנת 2013 הכריזה הלהקה בהרכב המקורי על איחוד והתאחדה להופעה ב-16 בינואר 2014 בפסטיבל הקצב בגני התערוכה.
לאחר האיחוד המחודש הודיעו חברי הלהקה על הוצאת אלבום חדש, שהושק במרץ 2014 במועדון הבארבי בתל אביב.
חברי ההרכב

מאור כהן (שירה, גיטרה) (כל האלבומים)
עדיאל פורטוגלי (תופים) (בתקופה לפני הקלטת האלבומים, משתתף ב"מה אתה עושה כשאתה קם בבוקר" באלבום הראשון)
אורן לוטנברג (גיטרה), (מפוחית פה) (זקני צפת, זקני צפת 2, לא היו דברים מעולם)
רע מוכיח (תופים) (זקני צפת, לא היו דברים מעולם)
יוני בן-טובים (בס) (זקני צפת, תן לי שלאגר, תן לי שלאגר 2, לא היו דברים מעולם)
תום מוכיח (בס) (זקני צפת 2)
אביב פאפו (גיטרה) (זקני צפת 2)
יובל קיינר (תופים) (זקני צפת 2, תן לי שלאגר, תן לי שלאגר 2)
גיא עמיר (גיטרה) (תן לי שלאגר, תן לי שלאגר 2)
מיכה קפלן (בס) (בסיסט סדרני הדשא שהיה חבר לזמן קצר בלהקה וניגן בהופעות של האלבום "תן לי שלאגר")
דיסקוגרפיה

זקני צפת (1992)
זקני צפת - האלבום הכחול (זקני צפת 2) (1994)
תן לי שלאגר (1995)
תן לי שלאגר 2 (1996)
לא היו דברים מעולם (2014)
הערות שוליים

↑  דודי פטימר, ‏"זקני צפת": פרובוקציות וחוסר צנזורה של ילדים טובים שאוהבים לנגן, באתר מעריב אונליין, 10 במרץ 2018
↑  דפנה ארד, להקת "זקני צפת" מתאחדת, באתר הארץ, 9 בדצמבר 2013
↑   אילת שני, שיחה עם עדיאל פורטוגלי, באתר הארץ, 13 ביולי 2017
| מאור כהן |
| --- | --- | --- |
| אלבומי סולו | טוב לנו יחד • פרחי הרע - מאור כהן שר בודלר • החופש הגדול • אולי? • מקום שקוף |  |
| הרכבים | זקני צפת • הזבובים • צמד ראות • הבליינים • ישראלים/פעולה/סקס |  |
| קומדיה | מסודרים • חיות פשע • ארץ נהדרת • חצי טון ברונזה • הפרלמנט |  |
| --- | --- |
בקרת זהויות :  NLI: 987007300537305171  MusicBrainz: c7f354a6-e5f9-4cb1-8d17-e9cecca71bc2  VIAF: 140088496   WorldCat (עם VIAF): 140088496
ינון מגל

| --- | --- |

 לידה:  27 באפריל 1969 (בן 55) בת ים, ישראל 
 שם לידה:  ינון אלישע מגל
 מדינה:  ישראל ישראל
 השכלה:  האוניברסיטה העברית בירושלים 
 עיסוק:  עיתונאי, מגיש חדשות
 מעסיק:  עכשיו 14 103fm בעבר: קול ישראל רשות השידור ערוץ 10 גלי צה"ל חדשות 10 וואלה ערוץ 20
 פרסים והוקרה:  הפרס הישראלי לביקורת התקשורת ע"ש אברמוביץ' (2006) 
 קישורים חיצוניים
 פייסבוק:  875945932462605
 טוויטר (X):  YinonMagal
 טלגרם:  yinonews
 
איילת שקד, אורי אריאל וינון מגל בהתייעצות עם נשיא מדינת ישראל, ראובן ריבלין, לאחר הבחירות לכנסת העשרים
ינון אלישע מגל (נולד ב-27 באפריל 1969, ט' באייר ה'תשכ"ט) הוא עיתונאי, איש תקשורת, מגיש טלוויזיה ורדיו ישראלי. מגיש את "הפטריוטים" בערוץ עכשיו 14 ומשדר תוכנית יומית עם בן כספית בתחנת הרדיו 103fm. בעבר הגיש את מבט בערוץ הראשון והיה העורך הראשי של אתר וואלה, וכן חבר הכנסת מטעם מפלגת הבית היהודי בכנסת העשרים.
ביוגרפיה

מגל נולד בבת ים, גדל והתחנך בירושלים. אביו, יוחנן הלוי מגל, היה קצין החימוש של פיקוד מרכז (בדרגת אל"ם), בן למשפחה חקלאית מעפולה. אמו עדנה הייתה מזכירה רפואית. בילדותו למד בבית הספר היסודי בשכונת צמרת הבירה ולאחר מכן עבר לשכונת רמות בירושלים. בנעוריו למד בתיכון ליד האוניברסיטה. יש לו שני אחים ואחות.
מגל שירת בצה"ל כלוחם בגדוד 202 של חטיבת הצנחנים ולאחר מכן כקצין וכמפקד צוות בסיירת מטכ"ל. השתתף בין השאר במבצע עלם חמודות לחטיפת השייח' עובייד וגם נשא אותו על גבו במהלך החטיפה. השתחרר מהצבא בדרגת סרן לאחר שמונה שנות שירות בסדיר ובקבע. בשירות המילואים קודם לדרגת רב-סרן.
לאחר שחרורו מהצבא, התקבל לקורס קריינות ב"קול ישראל", שלאחריו החל לעבוד כקריין, ולאחר מכן ככתב חדשות. משם עבר לגלי צה"ל, שם שימש ככתב לענייני שטחים. בהמשך החל לעבוד בחדשות 10 ככתב לענייני צבא. בשנת 2004, בעקבות התוכנית "עובדה" עם אילנה דיין, שעסקה ב"פרשת סרן ר'", בה הואשם קצין בהריגתה ללא צורך של פלסטינית בת 14 סמוך לציר פילדלפי, הכין מגל כתבה המציגה את גרסתו של הקצין. בשנת 2005, בעת שסיקר את תוכנית ההתנתקות, האשים מגל את התקשורת בכך שהיא אינה אובייקטיבית בנוגע לתוכנית. על כך ועל חלקו בחשיפת האמת ב"פרשת סרן ר'", זכה ב-2006 בפרס לביקורת התקשורת של האגודה לזכות הציבור לדעת: ”על נכונותו לבקר עיתונאית עמיתה, שהיא בבחינת 'אורים ותומים' בתקשורת, וכן על האומץ לתקוף חזיתית את התקשורת כולה”.
אחד מתפקידיו המשמעותיים ככתב שטח היה סיקור מלחמת לבנון השנייה בערוץ 10.
בין פרסומיו הבולטים של מגל:
תמונות ראשונות ובלעדיות שהביא מהבונקר הממשלתי בהרי ירושלים.
ריאיון בלעדי עם העציר הנמלט אברי רן (ממנהיגי "נוער הגבעות") ממקום מחבואו.
הקלטות הרמטכ"ל דן חלוץ אחרי מלחמת לבנון השנייה.
הריאיון האחרון עם הרב חנן פורת לפני מותו.
בתחילת 2008 עזב מגל את ערוץ 10 והחל להגיש את "מהדורת מבט" החדשה, לצד מרב מילר, ובמקומם של גאולה אבן-סער וחיים יבין שהגיש את המהדורה במשך כ-40 שנה. הרייטינג של המהדורה נותר יציב לאחר כניסתו לתפקיד. בדצמבר 2011 התמודד לתפקיד מפקד גלי צה"ל, אך לבסוף נבחר ירון דקל. ביוני 2012 עזב את תפקידו כמגיש חדשות בערוץ הראשון. מגל טען להתעמרות מצד מנהליו, ובאוקטובר באותה שנה הגיש תביעה נגד הערוץ, שהסתיימה בפשרה לאחר כחמש שנים בפיצוי של כ-70 אלף שקלים.
באוגוסט 2012 הצטרף למחלקת החדשות של אתר וואלה. בפברואר 2013, מונה, במקומה של טלי בן עובדיה, לעורך הראשי של האתר, במקביל לתפקידו כמגיש שידורי האולפן, מהם פרש לקראת ריצתו לכנסת ב-2015. בעקבות עבודתו בוואלה העיד בפרשת תיק 4000 על אופי סיקור האתר את ראש ממשלת ישראל בנימין נתניהו ומשפחתו.
ביוגרפיה > קריירה פוליטית ותקשורתית

ב-28 בדצמבר 2014 הודיע מגל על סיום עבודתו ב"וואלה!" ועל הצטרפות למפלגת "הבית היהודי" לקראת הבחירות לכנסת העשרים. הוא שוריין במקום השביעי ברשימה, ובעקבות פטירת השר אורי אורבך קודם למקום השישי. הוא נבחר לכנסת ומונה ליושב ראש הסיעה ולחבר בוועדות החוץ והביטחון, ביקורת המדינה, העבודה, הרווחה והבריאות, קידום מעמד האישה ושוויון מגדרי והכנסת. בין היתר, פעל ללגליזציה של קנאביס.
ביוגרפיה > קריירה פוליטית ותקשורתית > חשדות להטרדה מינית

ב-24 בנובמבר 2015, כתבה העיתונאית רחלי רוטנר, שעבדה עם מגל במערכת "וואלה!", בפוסט בפייסבוק, שבמסיבת סיום תפקידו ב"וואלה!" התוודה בפניה מגל על משיכתו המינית כלפיה בצורה בוטה. בתגובה פרסם מגל: "ישנם דברים שנאמרו בין ידידים, לפני הפיכתי לחבר כנסת, ולא הייתי חוזר עליהם כיום. אני מבקש את סליחתו של מי שנפגע". תהודת פרסום זה הביאה עוד באותה יממה לשיחת בירור עם יושב ראש "הבית היהודי" נפתלי בנט, שבסיומה הודיע מגל על פרישתו מתפקידו כיו"ר הסיעה.
המשטרה החלה בבדיקת הטענות כלפיו, בחשד להטרדות מיניות ולמעשים מגונים, ולאחר שתלונות מצד מספר נשים נוספות פורסמו באמצעי התקשורת, הודיע מגל כי הוא בטוח שאין במעשיו היבט פלילי, אולם מאחר שיש שנפגעו מהתנהלותו בעבר, החליט לפרוש מהכנסת. שלוש נשים שהוטרדו העידו במשטרה, ואישה רביעית פרסמה כי הוטרדה על ידו בפומבי. בפברואר 2016 סגרה פרקליטות מחוז ת"א את התיק נגדו. בשני מקרים נימקה זאת בחוסר אשמה ובמקרה השלישי בחוסר עניין לציבור.
לאחר התפטרותו מהכנסת עסק ביזמות, בין היתר בחברת טורבינות הרוח "אנרגיה לישראל", שהוא אחד מבעליה.
ביוגרפיה > קריירה פוליטית ותקשורתית > חזרה לתקשורת

בנובמבר 2016 חזר לטלוויזיה, והצטרף לעונה השנייה של לילה טוב עם אסף הראל, דבר שגרר ביקורת מצד ארגוני הנשים. יחד יצרו סדרת כתבות, עד לירידת התוכנית בפברואר 2017. בפברואר 2018 הצטרף מגל לתחנת הרדיו 103fm, תחילה כמגיש מחליף של נתן זהבי בתוכנית זהבי עצבני, בהמשך הגיש כשנה תוכנית זוגית מידי בוקר עם ענת דוידוב, אותה החליף לתקופה קצרה רון קופמן. מאז ספטמבר 2019 ועד היום מגיש מגל את התוכנית ינון מגל ובן כספית לצדו של כספית ב-"103fm". בדצמבר 2018 הצטרף מגל לערוץ 20. בתחילה הגיש יחד עם שמעון ריקלין את התוכנית "ריקלין&מגל" במקומו של אראל סג"ל שעזב, ושימש כפרשן במהדורת החדשות של הערוץ. מאז יוני 2019 מנחה את תוכנית "הפטריוטים" שעלתה שוב בערוץ.
למגל יותר מ-420 אלף עוקבים ברשת החברתית טוויטר, ומאות אלפים ברשתות חברתיות אחרות - בהן טיקטוק, טלגרם, אינסטגרם, פייסבוק, יוטיוב ווואטסאפ. הוא הופיע מספר פעמים במקומות הראשונים של רשימת המשפיענים בטוויטר המפורסמת על ידי ליאור מלנבוים, ואף צוין במקום הראשון ברשימה לשנת 2021.
עמדות ואידאולוגיה

מגל נחשב לאחד התומכים הגדולים של בנימין נתניהו בתקשורת הישראלית, והעיד על עצמו כי הוא ביביסט שכן בעיניו "זה הדבר הנכון".
בינואר 2022 יצא בקמפיין מימון המונים למימון הגנתו של בנימין נתניהו במשפטו, במהלכו גויסו כארבעה מיליון ש"ח, אך הכספים הוקפאו מחמת מניעה משפטית. בתחקיר של העיתון TheMarker נטען כי מגל הוא בין השותפים הדומיננטיים במנגנון הפצת המסרים שנועד לשרת את שלטון נתניהו ולתקוף את מי שנתפס כאיום עליו, יחד עם עמית סגל ויעקב ברדוגו וכ-20 אנשי תקשורת שפועלים להפצת המסרים במסגרת מנגנון זה. בראיון לעיתון מקור ראשון אמר מגל כי "אני כלי שדרכו הוא (נתניהו) מעביר דברים לציבור".
בשנת 2024 הופיע מגל בתחילת מספר תוכנית "הפטריוטים" כשלראשו כובע מצחיה ועליו הסיסמה "ניצחון מוחלט", שהיא יעד של מלחמת חרבות ברזל שהציג נתניהו, ואף מכר כובעים כאלה.
ביולי 2024 הושעה מגל מתוכניתו ברדיו 103FM ונרמז לקשר לקריאתו לחרם צרכנים על בנק לאומי בשל העובדה כי הם לא משדרים פרסומות בערוץ 14. ההשעיה הסתיימה לאחר שבוע.
מגל טען שהניסיון של הדתיים לשנות את התקשורת מבפנים נכשל ושהרוב הגדול של הדתיים והחרדים שנכנסו לתקשורת "התכופפו ונטמעו והתבוללו ומשרתים את האליטה", ולכן "אף אחד לא מעריך אותם". לטענתו, הערכה לאיש תקשורת נוצרת אם הוא בא עם תפיסת עולם משלו ועומד עליה. בעיניו ערוץ 14 "שמייצג את הימין הליכודי יותר, הפריפריאלי, הביביסטי, המזרחי, הפחות אליטיסטי" מצליח משום שעבור הרבה אנשים הוא מהווה "מפלט שבו הם יכולים לשמוע ולקבל את מה שהם חושבים, את מה שנראה להם סביר ונורמלי".
עמדות ואידאולוגיה > אתיקה עיתונאית ויחסו לתקשורת

לטענת מגל הביקורת על שלל התבטאויותיו היא רק מצד "התקשורת השמאלנית", והרייטינג שלו מוכיח שהוא "עושה דברים שיש להם הרבה קהל".
במשדר מיוחד לרגל יום השואה 2024 השווה עיתונאים וכלי תקשורת ליהודים שפגעו בעם ישראל בתקופות של מצוקה גדולה, כגון קאפואים בשואה, מלשינים לאינקוויזיציה ושורפי אסמים בזמן המצור על ירושלים. מגל כתב דברים דומים גם בחשבון הטוויטר שלו, וספג ביקורת מעמיתים למקצוע.
עמדות ואידאולוגיה > צורת התבטאות

ב-18 בינואר 2024 הכנסת הוארה בכתום ליום הולדתו הראשון של התינוק כפיר ביבס כתום השיער, שנחטף יחד עם אחיו בזרועות אימם וגורלם לא נודע. לטענת החמאס הם נהרגו. מגל הגיב על המחווה בציוץ: "באיחור עצוב של 19 שנה הכנסת בכתום".
במאי 2024 שיתף סרטון שבו אדם אוחז נשק, לבוש מדים ורעול פנים פונה אל נתניהו כביכול מעזה, וטוען שהוא מדבר בשם 100 אלף חיילי מילואים שלא יישמעו לשר הביטחון יואב גלנט ולרמטכ"ל הרצי הלוי אלא רק לנתניהו. לובש המדים היה פעיל הליכוד שלא היה במילואים באותו זמן, ולאחר מכן הודח ממילואים.